Anagram

Ang anagram usa ka klasing dula nga pulong ug maoy resulta sa pagbalhin-balhin sa mga letra sa usa ka pulong o hugpong sa mga pulong pinaagi sa paggamit sa tanang mga orihinal nga letra sa makausa; pananglitan, ang katag mamahimong tagak. Gitawag nga anagrammatist si kinsa nga tighimo ug mga anagram. Ang orihinal nga pulong o hugpong sa mga pulong nailhan usab isip paksa sa anagram.

Kung ang bisan unsang pulong o hugpong sa mga pulong muhatag ug parehas nga mga letra sa laing kahikayan o pagkabutang, kini pagatawgon gihapon og anagram. Apan, ang tumong sa mga seryoso ug hanas nga mga anagrammatists kay ang paghimo og mga anagram nga, sa ubang paagi, magpamalandong o mokomentaryo sa paksa. Ang ingon ani nga anagram mamahimong kapareho o kaatbang og gipasabot sa paksa, parodya, pagsaway o pagdayeg; pananglit, Kadagatan = Tagda kana

Mga Paghunahuna
Ang pagpanghimo sa mga anagram gumagamit ug usa ka alpabeto nga ang mga simbolo giusabusab. Sa usa ka perpekto nga anagram, kada letra ang gigamit sa parehong gidaghanon ug kasagaran; ang bisan unsang anagram nga dili mogamit sa tanang orihinal nga letra giingon nga pangutok nga anagram o mas giila sa pangan nga subliminal anagram.

Kasaysayan
Mahimong masubay ang mga anagram balik ngadto sa panahon ni Moses, ingon nga "Themuru" o usab-usab, nga angay pangitaon ang mga tinagong pasabot sa mga pangan. Sikat ni sila sa Europa sa panahon sa Katunga-tungang Katuigan o Middle Ages. Giingon nga mobalik ni sila labing menos sa Griyegong manunula nga si Lycophron sa ikatulong siglo BCE. Apan kani nagsalig sa akawnt ni Lycophron nga gihatag ni John Tzetzes sa ikadose nga siglo.

Paggamit
Samtang maingon nga lingaw-lingaw lang ang pagpanghimo ug mga anagram, naa sad ang mga paagi diin naay maayong gamit ang mga anagram, ug kani mamahimong mas seryoso, o labing menos dili sad kaayo lingaw-lingaw o walay porma.

Pagpatukod sa Prayoridad
Ang mga natural nga mga pilosopo sa ikadisisiyeteng siglo, nag-usab sa ilang mga pagkadiskobre ug gihimo kini nga mga anagram nga Latin, para matukod ang ilang prayoridad. Pinaagi niini ila gipakita ang ilang mga angkon ang ilang mga pagdiskubre, ug sauna ang ilang mga resulta andam na para sa pagmantala.

Mga Alyas
Ang mga anagram pirming mahunahunaan kauban sa mga alyas kay makatabang kini sa pagtago o pagsikreto, o pagpakita sa tinuod nilang pagkatawo.

Mga Titulo
Gigamit ang mga anagram sa mga titulo para maghatag kini ug pagpakatawa.

Mga Dula ug Pautokan
Ang mga anagram mismo usa ka lingaw-lingaw, apan sila pud bahin sa uban pang mga dula.

Paagi sa Paglalang
Usahay, posible makakita ug mga anagram sa mga pulong bisan walay gigamit nga mga butang. Hinuon, kini mas magkalisod kung magkadaghan ang mga letra nga naa.

Linggwistika